3 misdaadstories vir lesers met hare op die tande | Huisgenoot
Die man van Quatro deur Calvyn van Niekerk.
Hoewel die dood saam met Rick se liggaam uit hul lewe vertrek het, was daar sedert die verdwynings 'n ander, ongewenste teenwoordigheid in haar huis. 'n Onbekende sluiper wat op 13-jarige dogtertjies teer, lê op die loer, gereed om te gryp wanneer sy nie op haar hoede is nie.
Daleen, 'n fotograaf, en haar tienerdogter, Dalri, gaan woon op 'n idilliese kusdorpie waar hulle die dood van hul man en pa moet verwerk. Nog hartseer tref hulle toe Daleen se beste vriendin op die strand uitspoel.
In die tyd rondom haar moord was Daleen se kamera op die naghemel gestel om sterbane af te neem. Sy vergroot van die foto's en ontdek daar is 'n motor en 'n vae figuur voor Nerina se huis.